
DE  LOCO  QUODAM  E  CATONE  MAIORE, 


UBI  DE 


ANIMORUM  IMNORTALITATE 


AGITUR. 


SCRIPSIT 


CLEMENS  SIENERS. 


Ilrayitate  sententianim  et  elegantia  sermonis  excellit  liber  Ciceronis,  qui 

est  inscriptus  Cato  maior     Ipse  auctor,  iam  aetate  satis  provectus,  in 

hoc   libello   de   senectute  loquitur  et   sui   consolandi   causa   et  amici  T. 

Pomponii  Attici,  quemadmodum  in  prooemio  ad  iUnm  dicit,  et  ita  quidem 

loquitur,   ut  non  facile  quisquam   ab  eius  lectione  recedat,   quin  animo 

levatus  ac  recreatus  fuerit.    Summo  iure  de  eo  dici  potest,  quod  Erasmus, 

ingeniosissimus   ille  et   emditissimus  vir,    de   scriptis  Ciceronis  genera- 

tim  atque  universe   scribit  in  epistola  ad  Joannem  Ulattenum,  cuius  verba 

haec  sunt:     „Quis   autem   sumsit  huiusmodi  libros  in  manum,  quin  sur- 

rexerit  animo   sedatiore?      Quis  tam  accessit  moerens,   qui  non  abierit 

hilarior?     Geri  videtur,  quod  legis,  nec  secus  afflat  animum  tuum  qui- 

dam   orationis   iv&ovoiaofiog ,  quam  si  ex  vivo  ipsius  pectore  ac  felicis- 

simo  illo  ore  manantem  audires."     Primum  Cicero  varia  argumenta  ex- 

ponit,  quae  hon  solum  tolerabilem,  verum  etiam  iucundam  senectutem  ef- 

*  ficiant,  deinde  ad  eas,  quas  se  reperisse  dicit,  causas  inquirendas  acce- 

dit,  cur  misera  senectus  videatur,  earumque  causarum  quanta  quamque 

sit  iusta  unaquaeque,   reliqno  sermone  perseqnitur.   Postrema  harum  cau- 

sanim  haec  est,  senectutem  haud  procul  abesse  a  morte.     In  qua  refa- 

tanda  quum  necesse  habuerit,  eam  sortem  commemorare,  quae  hominem 
post  mortem  maneat,  gravissimum  iUud  caput  de  animorum  immortalitate 
aggressus  varias  rationes  affert,  quibus  et  sibi  et  aliis  animos  immorta- 
les  esse  persuadere  cupiat.  Quales  illae  sint  et  quantum  singulae  vale- 
ant,  hac  commentatione  exponendum  mihl  proposui. 

Ciceronis  verba  ex  capite  XXI  sunt:  „Quid  multa?  sic  mihi 
persuasi,  sic  scntio:  quum  tanta  celeritas  animorum  sit,  tanta  memoria 
praeteritorum  futurorumque  prudentia,  tot  artes  tantae  scientiae*),  tot  in- 
venta,  non  posse  eam  naturam,  quae  res  eas  contineat,  esse  mortalem: 
quumque  semper  agitetur  animus  nec  principium  motus  habeat,  quia  se 
ipse  moveat:  ne  iinem  quidem  habiturum  esse  motus,  qula  nunquam  se 
ipse  sit  relicturus :  et,  quum  simplex  animi  natura  esset  neque  haberet 
in  se  quidquam  admixtum  dispar  sui  atque  dissimile,  non  posse  eum 
dividi;  quod  si  non  possit,  non  posse  interire:  magnoque  esse  argu- 
uiento,  homines  scire  pleraque  ante,  quam  nati  sint,  quod  iam  pueri, 
quum  artes  difiiciles  discant,  ita  celeriter  res  innumerabiles  arripiant,  ut 
eas  non  tum  primum  accipere  videantur,  sed  reminisci  et  recordari." 

De  argumentis  hoc  loco  expositis  idem  Cicero  disputat  in  libro 
primo  Tusculanarum  quaestionum  cap.  XXIII.  Neque  tamen  ea  Cicero- 
nis  suitt,  Opse  hoc  ingenue  fatetur,)  sed  potius  Platonis,  apud  quem  in 
Phaedro    et  Phaedone   dispersa  passim  leguntur.      Haud   alienum   igitur 


*)  Non  dubitavi,  recipere  lectionem  Casp.  Orellii,  missa  vulgari:  totartes,  tantae 
«cientine.  Nam  pluralis  numeras  vocis  scientia  in  litteris  latinis  non  facile  nsquam  occurrat. 
Praeterquam   recepta   lectio    sententiara    praebet,   quae   omnino   probari   posse    videatur:     @0  oitlt 

^enntntffe,  bie  einen  fo  grofen  Umfang  be«  iffiijfene  erforbern,  id  est,  fo  t>iele  SBijfenfi^ften  »on 
fo  grogem  Umfang.  •       ^"         >-■    ..:>'"'.- 


erit,  in  explanandis  superioribus  argumentis  hos  locos  respicere,  idque 
inde  repetere,  quod  planius  apertiusque  dictum  appareat. 

fv  1.  „Quum  tanta  celeritas  animorum  sit,  tanta  memoria  praeteri- 
torum  futurorumque  prudentia,  tot  artes  tantae  scientiae,  tot  inventa ;  non 
posse  eam  naturam,  quae  res  eas  contineat,  esse  mortalem."  Hoc  ar- 
gumentum  ad  animorum  immortalitatem  comprobandam  nihil  valere,  quis 
non  videat?  Nemo  saltem,  nisi  quis  forte  mentis  errore  affectus  est, 
corpus  hominis  immortale  esse  ex  eo  argumentetur,  quod  artificiosis- 
sime  iHud  constructum  et  ad  omnia  ministeria  aptissimum  sit.  Quod 
si  hoc  fieri  nequit,  nec  illud  fieri  unquam  poterit,  ut  quis  ex  praestan- 
tissimis  animi  virtutibus  coniecturam  capiat,  animum  ipsum  immortalem 
fore.  Idem  deus,  qui  corpus  hominis  condidit,  animum  eins  praeclaris 
illis  virtutibus  exomavit,  quibus  praeterita  complectitur,  futura  prospicit, 
multarum  gravissimarumque  artium  scienti&m  colligit.  Potest  ergo  idem 
deus,  qui  corpus  morte  dissolvit,  animum  quoque  morte  ipsa  dissolvere. 
2.  „Quumque  semper  agitetur  animus,  nec  principium  motus  ha- 
beat,  quia  se  ipse  moveat ;  ne  finem  quidem  habiturum  esse  motua,  quia 
nunquam  se  ipse  sit  relicturus/'  Hoc  idem  argumentum  fusius  explanat 
Cicero  in  Tusculanis  quaestionibus,  Platonis  vestigia  ingressus  Praestat 
ipsa  eius  verba  adscribere«  Sunt  autdm  hoc  modo:  „Quod  semper 
mDvetur,  aeternnm  est.  Quod  autem  motum  affert  alicui,  quodque  ipsnm 
agitatur  aliunde,  quando  finem  habet  motus,  vivendi  finem  habeat  necesse 
est.  Solum  igitur,  quod  se  ipsum  movet,  quia  nunquam  deseritur  a  se, 
nunquam  ne  moveri  quidem  desinit:  quin  etiam  ceteris,  quae  moventur, 
hic  fons,  hoc  principium  est  movendi.  Principii  autem  nulla  est  origo. 
Nam  e  principio  oriuntur  omnia;  ipsum  autem  nulla  ex  re  alia  nasci 

potest:  nec  enim  esset  id  principium,  quod  gigneretur  aliunde.  Quod  si 
nunquam  oritur,  ne  occidit  quidem  unquam.  Nam  principium  exstinctum 
nec  ipsum  ab  alio  renascetur,  nec  ex  se  illud  creabit,  si  qnidem  necesse 
est  a  principio  oriri  omnia.  Ita  fit,  ut  motus  principium  ex  eo  sit, 
quod  ipsum  a  se  movetur:  id  autem  nec  nasci  potest,  nec  mori:  vel 
concidat  omne  coelum,  omnisque  natura  consistat  necesse  est,  nec  vim 
ullam  nanciscatur,  qua  a  primo  impulsa  moveatur.  Quum  pateat  igitur, 
aeternum  id  esse,  qnod  se  ipsum  moveat,  quis  est,  qui  hanc  naturam 
animis  esse  tributam  neget?  Inanimum  est  enim  omne,  quod  pulsu  agi> 
tatur  externo:  quod  autem  animal  est,  id  motu  cietur  interiore  et  suo. 
Nam  haec  est  propria  natura  animi  atque  vis.  Quae  si  est  una  ex 
omnibus,  quae  se  ipsa  semper  moveat,  neque  nata  certe  est,  et  aeterna 
est"     Cap    XXin. 

Neque  tamen  Cicero  iu  utroque  loco  quidquam  attulit  ad  persuasi- 
onem  suam  de  animorum  immortalitate  constabiliendam.  Verum  quidem 
est,  hominis  animum  semper  moveri^  quippe  qui  nulla  intermissione  facta 
aliud  ex  alio  cogitet  atque  cupiat,  et  ne  altissimo  quidem  somno  op- 
pressus  unquam  subsistat;  sed  huius  motus  pincipium  in  ipso  animo 
positum  esse,  nequaquam  probari  poterit.  Qui  creavit  animum  deus, 
idem  principium  quoque  motus  ei  concessit.  Idem  igitur  stia  voluntate 
eius  motui  fmem  constituere  potest.  Si  ipse  homo  animi  sui  facultat^s, 
quae  universae  animum  ipsum  constituunt,  ex  se  peperisset,  sui  ipsius 
conditor  exstitisset,  quod  fieri  potuisse,  non  facile  quisquam  concedet. 

3.  „Quum  simplex  animi  natura  esset,  neque  haberet  in  se 
qu  dquam  admixtum  dispar  sui  alque  dissimile ,  non  posse  eum  dividi ; 
quod    si    non    possit,     non    posse   interire."       Id    quidem    negari    non 


potest,  naturam  humani  animi  simplicem  esse,  neque  in  se  quidquam 
habere  admistum  dispar  sui  atque  dissimile,  quum  una  cognoscendi 
et  appetendi  vi  contineatur.  Neque  tamen  inde  necessaria  conse- 
cutione  efficitur,  animum  ita  constitutum  non  posse  interire.  Huius 
argumentationis  vis  a  comparatione  animi  cum  corporea  quadem  re, 
quae  dividi  non  potest,  petita  esse  videtur.  Sed  adhibitam  comparatio- 
nem  hic  nullum  locum  habere,  luce  clarius  est  Omnis  materia,  quan- 
tum  experientia  docti  scimus,  nisi  dividi  ac  separari  potest,  non  potest 
exstingui,  nam  exstinctio  eius  eo  tantum  perficitur,  ut  in  partes,  quibus 
composita  sit,  dissolvatur.  Sed  animum  humanum,  qui  nullam  corporis 
societatem  habeat,  omnis  fugit  notio,  quam  de  materia  sensibus  obiecta 
conceptam  habemus.  Inter  utrumque  nil  commune  intercedit.  Auimus 
spiritalis  est,  ut  hoc  verbo  utar,  materia  corporea.  —  Sed  haec  res 
tam  aperta  est,  ut  pluribus  verbis  eam  exagitare  nihil  opus  sit.  Id 
unum  admonere  non  ab  re  fuerit,  exstitisse  iam  antiquissimis  tempo- 
ribus,  qui  non  solum  animo  hominis,  verum  etiam  ipsi  deo  corpoream 
naturam  vindicarent,  ea  opinione  adductos,  ut  fieri  non  posse  arbitra- 
rentur,  ut  quis  spiritale  quidquam  animo  conciperet,  idque  esse  iudica- 
ret,  nisi  corpore  etsi  tenuissimo  esset  indutum.  At  perperam  illi  iudi- 
carunt.  Aliud  enim  est,  animo  fingere  aliquid,  aliud  mente  et  ratione 
consequi.  Hoc  postremum  pertinet  ad  res  plane  spiritales;  quae  revera 
sunt,  si  sufficiens  causa,  cur  sint,  cogitanti  animo  suppeditatur. 

4.  „Magnoque  esse  argumento,  homines  scire  pleraque  ante, 
quam  nati  sint,  quod  iam  pueri,  quum  artes  difficiles  discant,  ita  celeri- 
ter  res  innumerabiles  arripiant,  ut  eas  non  tum  primum  accipere  vide- 
antur,  sed  reminisci  et  recordari."     Miram  igitur  ingenii  celeritatem, 

qua  pueri  innumerabiles  res  percipiant,  auctor  noster  argnmento  esse 
vult,  fuisse  illos  iam  ante,  quam  nati  sint.  Inde  simul  colligit,  eorum 
animos  morte  non  exstinctum  iri.  Hoc  postremum  quidem  etsi  ipse  di- 
serlis  verbis  non  pronunciavit,  tamen  facile  intelliges,  ita  ab  eo  iudicari, 
si  Platonem  respexeris,  a  quo  illud  argumentum  mutuatus  est.  ita  enim 
Plato  in  Phaedone  Cebetem  loquentem  facit:  Kal  fir[y,  iqyij  o  Ke/irjg 
vnoXa(i(6v,  xal  xar  ixelvov  ye  rov  loyov,  to  Swxqaxes,  d  dlij&i^s 
iariv,  ov  ov  eiio&as  &ttfia  Xeyeiv,  oxi  rifuv  rj  fidSriais  ovx.&Xlo  ri  fj 
dvdfivriais  Tt;//avet  ovaa,  xal  xard  rovrov  dvdyxi]  nov  rifias  iv  ngo- 
reQw  rivl  XQovo)  fiefiadrjxevai,  d  vvv  dvafcifivr]ax6fM&a-  rovro  Se  ddv- 
varov,  ei  fi^  rjv  nov  ■^fuov  ^  ^XV  ^P*»'  ^'^  tqJ^*  t<m  dvS-Qomivm  eUsi 
yevea&er  Sgre  xal  ravrrj  d&dvarov  ri  eoueev  17  yvxrj  elvat.  Platonis 
Phaedon  §.  72.  ex  recensione  Imm.  Bekkeri. 

Hoc  argumento,  quod  Cicero  ultimo  loco  posuit,  nihil  afferri,  quo 
animorum  immortalitas  probetur,  facile  est  ad  intelligendum.  Negare 
quidem  nullo  pacto  possumus,  parvulos  pueros  ea  facultate  praeditos  in- 
veniri,  ut  innumerabiles  easque  difficillimas  res  admirabili  quadam  celeri- 
tate  complectantur.  Imprimis  mirari  subit,  ut  hoc  uno  utar,  illos  vel 
paullulum  aetate  progressos  patrio  sermone  ita  uti  posse,  ut  animi  sensa 
clare  ac  distincte  patefaciant.  Sed  eius  reicausam,  non  est,  quod 
longe  repetamus  Quidquid  parvulis  usn  venit,  novum  illud  et  inusita- 
tum  eis  est,  et  ob  eam  rem  ita  comparatum,  ut  cognoscendi  cupiditatem 
in  illis  vehementer  accendat,  eonunqne  animis  tantopere  affigatur,  ut 
excidere  vix  possit.  Eo  id  qnoque  accedit,  quod  parvuli  sola  memoria 
plurimum  valent,  eiusque  ope  immensam  quandam  rerum  copiam  facile 
coUigunt,  collectamque  miris  modis  custodiunt.     Sed  intelligendi  et  iudi- 


candi  facultas,  in  qua  una  ingenii  vis  maxime  cernitur,  in  illis  admo- 
dum  exigua  est.  Haec  progressu  aetatis  sensim  elucet,  atque  assidua 
exercitatione  tarde  lenteque  alitur. 

Facile  igitur  apparet,  non  posse  quemquam  iis  argumentis,  quae 
a  Cicerone  proposita  sunt,  eo  adduci,  ut  animum  humanum  immortalem 
esse  credat.  Idem  Cicero  tantum  abfult,  ut  in  illis  argumentis  ipse  per- 
sisteret,  ut  in  eodem  libro,  quem  de  senectute  conscripsit,  animorum 
iramortalitatem  prorsus  in  dubium  vocaret.  Ita  enim  cap.  XIX.  alloqui- 
tur  senem,  qui  praeter  modum  mortem  metuit:  „0  mis^rum  senem,  qui 
mortem  contemnendam  esse  in  tam  longa  aetate  non  viderit!  quae  aut 
plane  negligenda  est,  si  omnino  exstinguit  animum;  aut  etiam  optanda, 
si  aliquo  eum  deducit,  ubi  sit  futurus  aeternus.  Atqui  tertium  certe  ni- 
hil  inveniri  potest."  Et  postquam  in  fine  huius  libri  duce  Platone  doc- 
trinam  de  animorum  immortalitate  exposuit,  ac  mirifice  eo  se  delectari 
professus  est,  quod  corporis  vinculis  aliquando  liberatus  ex  hac  turba 
et  colluvione  discedat,  atque  ad  illud  divinum  animorum  concilium  coe- 
tumque  proficiscatur,  denuo  haec  verba  dubitationis  plena  addit:  „Quod 
si  in  hoc  erro,  quod  animos  hominum  immortales  esse  credam,  lubenter 
erro;  nec  mihi  hunc  errorem,  quo  delector,  dum  vivo,  extorqueri  volo: 
sin  mortuus,  ut  quidam  minuti  philosophi  censent,  nihil  sentiam,  non 
vereor,  ne  hunc  errorem  meum  mortui  philosophi  irrideant.  Quod  si 
non  sumus  immortales  futuri,  tamen  exstingui  homini  suo  tempore  optabile 
est.  Nam  habet  natura,  ut  aliarum  omnium  rerum,  sic  vivendi  modum. 
Senectus  autem  aetatis  est  peractio,  tamquam  fabulae :  cuius  defatigatio- 
nem  fugere  debemus,  praesertim  adiuncta  satietate.  Cap.  XXm.  „Prae- 
terquam  Cicero  Acad.  L  12.  ingenue  testatur,  Platonis  philosophia  du- 

bium  suum  ac  fluctuantem  animum,  quum  de  gravissimis  quaestionibus 
agatur,  parum  confirmari:  „Cuius  in  libris  nibil  affirmatur,  et  in  utram- 
que  partem  multa  disseruntur;  de  omnibus  quaeritur,  nihil  certi  dicitur/^ 

Philosophia  recentioris  aevi  valde  quidem  decUnavit  ab  illa  via, 
quam  Plato  ceterique  veteres  philosophi  ingressi  sunt,  ut  animos  sem- 
piternos  esse  demonstrarent ,  neque  tamen  quidquam  illa  attulit,  quod 
dubitantium  animos  satis  confirmet,  neque  afferet  unquam.  Sola  doctrina 
divinitus  patefacta  in  hac  gravissima  re  ita  edoceri  homines  possunt,  ut 
omnis  dubitatio  iis  eximatur.  Quod  si  ulterius  hoc  loco  persequeremur, 
iines  huius  commentationis  longius  proferremus.  Concludamus  igitur 
eam  paucis  tantum  adiectis,  quae  cum  ea  re,  quam  supra  tractavimus, 
arte  cohaereant. 

Primum  qui  poterit  vera  et  solida  virtute  consistere  is,  qui  de 
sorte  sua  futura  iusto  iure  dubitet,  qui  metuat,  ne  decurso  spatio  huius 
vilae  una  cum  corpore  animus  exstinguatur?  Firmissimum  virtutis  ho- 
nestatisque  praesidium  in  eo  maxime  positum  est,  ut  animos  immortales 
esse  credatur.  Quo  igitur  sublato  facile  eveniet,  ut  homines  pravis  suis 
cupiditatibus  abrepti  ad  corporis  voluptates  omnia  referant,  ut  nequiter 
libidinoseque  vivant.  Vita  antiquorum  populorum,  Graecorum  praesertim  et 
Komanorum  huius  rei  veritatem  declarat.  Donec  illi  studio  a  natura  in- 
sito  ducti  persuasum  habebant,  hominum  animos  immortales  esse,  ethac 
persuasione  incitati  religiosa  praecepta  institutaque  a  maioribus  tradita 
diligentissime  observabant,  eximia  quaedam  inter  eos  vigebat  morum  in- 
tegritas  atque  simplicitas,  At  ubi  primum  philosophia  hanc  persuasio- 
nem  iabefactare  coepit,  sive  quod  animorum  immortalitatem  plane  nega- 
bat,  sive  quod  ad  eam  probandam  rationes  afferebat,   speciem  aliquam 

probabilitatis  habentes,  sed  invalidas  illas  quidem,  maxima  subinde  mo-> 

rum  comiptela  exorta  est.    £o  res  denique  adducta ,   ut  mores  antiquo- 

rum  maxime  essent  contaminati,  quum  ipsi  summum  gradum  artium  lit- 

terarumque  bonarum  ascendissent.   Id  quidem  infitiandum  non  est,  repe- 

riri  in  illis  vel  tum,'  quum  aetas  comiptissima   esset,   eximia  quadam 

virtute  praestantes  viros,  sed  hos  et  paucissiraos  fuisse,  et  idcirco  ma- 

xime  eluxisse  videri,  quod  eorum  virtus  a  suae  aetatis  vitiis  plane  ab- 

horreret,   nemo   certe  ignorat,  nisi  qui  ipsam  antiquitatem  ignoret.     Ex 

hoc  maxime  raro  hominum  genere  iudicare  debemus  eum,  de  quo  nunc 

ipsum   agimus,  M.  Tullium  Ciceronem,   cui  imprimis  contigerit,  ut  non 

solum    illis    sceleribus   mores    suos  incorrputos   servaret,    quibus   omnes 

fere   eius  aequales   essent   adstricti,  avaritia   atque   prava  libidine,   sed 

etiam  in  unaquaque  vitae  conditione  morum  integritatem  et  innocentiam 

praestaret.  "  "      • 

Deinde   qui   poterit  vita  iucunda  ac  beata  esse  ei,   qui  de  animi 

sui  immortalitate  dubitet?     Ita  nos  homines  generati  sumus,  ut  non  so- 

lum  eam,  de  qua  diximus,  virtutem  et  honestatem  diligamus,  sed  etiam 

incredibili   quadam   felicitatis   cupiditate  trahamur.     Quam  si  qui  existi- 

mant   posse   in   hac   vita    expleri,   eos   maximo   errore    duci   ipsa  rerum 

experientia   docet.     Animus  humanus  capacior  cst,   quam  qui  rebus  ex- 

ternis  et  ad  corpus  pertinentibus  satiari  queat.     Una  virtus,  nullis  septa 

terminis,  eum  explere,  eaque  omnia  abunde  ei  suppeditare  potest,  quae 

ad  vitam  beatam  pertinent.     Quocirca  qui,     spreta  virtute,   unam  vitae 

iucunditatem   sectantur,    ii  tantum   abest,  ut  voti   sui  unquam  compotes 

fiant,  ut  sortem  humanam  miseram  ac  detestabilem  esse  fateantur.     Hoc 

ipsum    antiquissimi  populi,  praesentim   Graeci   testantur.      Nos   quidem 

2* 

quum  eorum  vitam  contemplamur,  falsa  opinione  decepti  facile  in  eam 
sententiam  delabimur,  ut  nihil  ea  iucundius  atque  suavius  fuisse  pute- 
mus;  sed  re  tota  accuratius  considerata,  triste  quiddam  ac  luctuosum 
illa  contineri  reperiemus.  Neque  enim  negari  potest,  laudatam  illam 
hilaritatem,  per  antiquorum  vitam  diffusam,  magis  externis  moribus,  quam 
animisNeorum  inhaesisse.  Eius  rei  testimonia  aliquot  afferre  iuvat.  Vel 
Ipsum  flomerum,  antiquissimum  Graecorum  poetam,  testem  laudare  pos- 
sumus.  Noti  sunt  versus  illi  e  septimo  decimo  Uiadis,  quibus  Achillem 
in  summo  doloris  impetu  ita  exclamantem  facit: 

ov   /MV  yaQ  rl  nov   botiv  oi^vQoneQov  dvdqos 
ndvTOJV,  oaaa  xe  yaXav  tni  nvelei  re  xal  e'^nei.  II.  XVII.  v.  446.  etc. 
Miseram   esse   hominum  conditionem  et  maxime  propterea,  quod 
deos   ipsos  miseriarum  auctores  habeant,  idem  poeta  his  versibus  per- 
sequitur: 

Sg  yotQ  inexXciaavro  &eol  deiXoXai,  ft^otdiaiv,  ■  •^ 

tfxteiv  dxvvfievoig'  avrol  ^e  t    dxr\8eege\aiv.     II.  XXIV.  525.  elc. 
Tantum  igitur  aberat,  ut  homines  in  deorum  auxilio  spem  ac  fi- 
duciam  ponere  debere  iudicaret,  ut  propter  calamitatum  acerbitatem  cum 
diis  ipsis  iurgio  eos  coutendere  posse  probaret:  ' 

Zev    ndxeq,    ovxig   aeXo  S-edHv  okooixegog  alXogl 
ovx  eXeai()eig  avd^ag,   in^v   Jt)  yeiveai  avrog, 
fiiayefievai  xaxoxrjxi  xal  dlyeai  XevyaXeoiaiv.  Odys.  XX.  201.  etc. 
Hanc    Homeri    sententiam    suam   facit  Herodotus,     antiquissimus 
historiarum  scriptor,   quum  suavissimam  illam  narrationem  de  Cleobe  et 
Bitone   ila   concludat:   dtedeie  xe  iv  xovxoiaiv   6    &edg,   cog  dfieivov  eirj 
dv&Qwn(p  re&vdvai  fidXlov  rj  ^weiv.  '    '  \   "  -  '.    ' 

■;  ;'  Superioniin  vestigia  complures  alii  persecuti  sunt.  Sophocles, 
quo  non  habet  Graecia  praestantiorem  poetam,  ut  hunc  unum  comme- 
rooremus,  in  Oedipo  Coloneo  disertissimis  verbis  dicit,  non  posse  homi- 
nem  quidquam  ardentius  cupere,  quam  nt  aut  natus  non  sit,  aut  quam 
celerrime  ex  hac  vita  discedat: 

fATi  (piyyai   Toy   anayra   vi- 

xq.  loyov  ro  S",  mel   (pavfi, 

fti\vai  xelS^ev    o&ev   neQ  rj- 

xei  noXv  devregov  (og  xax,ujxa. 

Oed.  Col.  1219.  etc.  ed.  Lud.  Heller. 
Neque  absimile  est  iudicium,  quod  ineadem  causa  Romani  ferunt. 
lam  apparet  ex  illa  voce  „Patet  exilus,"  quae  apud  eos  in  prover- 
bii  consuetudinem  venisse  videtur,  non  posse  homines,  qui  temporum 
angustiis  vehementer  premantur,  aiio  uti  adiumento,  ut  ex  iis  se  expe- 
diant,  nisi  morte  voluntaria.  Praeterquam  Romanorum  sapientissimos  et 
praestantissimos  viros  non  solum  mortis  voluntariae  patrocinium  susce- 
pisse,  verum  etiam  eam  maximis  laudibus  extulisse,  inter  omnes  con- 
stat.  Praetermisso  Cicerone,  qui  de  hoc  genere  mortis  Tusc.  I.  47.  48. 
copiose  disputans  cum  alia  commemorat,  tum  fabulam  quandam  de  Si- 
leno,  qui  quum  a  Mida  captus  esset,  hoc  ei  muneris  pro  sua  missione 
dedisset,  ut  doceret  regem,  non  nasci  hominem  longe  optimum  esse, 
proximum  autem,  quam  primum  mori,  praetermisso  igitur  Cicerone  pos- 
sumus  laudare  Senecam,  suae  aetatis  facile  eruditissimum  virum,  qui 
ep.  70.  cum  alia  hac  super  re  scribit,  tum  haec:  ,,Invenies  etiam  pro- 
fessos  sapientiam,  qui  vim  afiPerendam  vitae  suae  negent,  et  nefas  iudi- 
cent  ipsum  interemptorem   sui   fieri;    exspectandu(n  esse  exitum,  quem 

natnra  decrevit.  Hoc  qui  dicit,  non  videt  se  libertati  viam  claudere. 
Nil  melius  aetema  lex  fecit,  quam  quod  unum  introitum  nobis  ad  vitam 
dedit,  exitus  multos.  Ego  exspectem  vel  morbi  cnidelitatem,  vel  homi- 
nis,  cum  possim  per  media  exire  tormenta,  et  adversa  discutere?  Hoc 
est  unum,  qnod  de  vita  non  possimus  queri;  neminem  tenet." 

Haec  luculenta  testimonia  eiusque  generis  quamlibet  multa,  quae 
ex  antiqUis  scriptoribus  aflferri  possunt,  eandem  illorum  de  misera  hu- 
manarum  rerum  conditione  fuisse  sententiam,  satis  superque  declarant. 
Quis  igitur  tantum  eorum  consensum  pro  nihilo  putare  audeat!  Fuisse 
quidem  inter  antiquos,  qui  de  hac  re  non  idem  sentire  viderentur,  nihil 
pugnamus.  Sed  hi  audiendi  non  sunt.  Quotquot  enim  aut  in  luce  pu- 
blica  coUocati  auctoritatem,  potentiam  et  honores  eo  animi  ardore  secta- 
bantur,  ut  cupiditatum  suarum  aestu  prorsus  se  abripi  sinerent,  aut  illis 
voluptatibus ,  quae  corpore  percipiuntur ,  ita  se  tradiderant,  ut  nunquam 
fere  ad  se  ipsos  redirent,  illi  quum  vix  uUum  spatium  ad  meditandum 
de  gravissimis  humaiiis  rebus  sibi  reUquissent,  facile  de  iis  perperam 
iudicare  poterant.  At  ut  quisque  ingenio  et  virtute  maxime  praestabat, 
ita  faciUime  et  perspiciebat  et  iudicabat,  vitam  humanam,  multis  aerum- 
nis  oppletam  angustissimisque  finibus  circumscriptam,  nuUius  pretii  esse. 


^nlna^ti^ten. 


